CELEX: 31988R4063
Language: el
Date: 1988-12-21 00:00:00
Title: Κανονισμός (ΕΚΑΧ, ΕΟΚ, Ευρατόμ) αριθ. 4063/88 της Επιτροπής της 21ης Δεκεμβρίου 1988 περί καθορισμού των εκτελεστικών διατάξεων του άρθρου 46α του καθεστώτος που εφαρμόζεται στο προσωπικό του ευρωπαϊκού κέντρου για την ανάπτυξη της επαγγελματικής κατάρτισης

Avis juridique important

|

31988R4063

Κανονισμός (ΕΚΑΧ, ΕΟΚ, Ευρατόμ) αριθ. 4063/88 της Επιτροπής της 21ης Δεκεμβρίου 1988 περί καθορισμού των εκτελεστικών διατάξεων του άρθρου 46α του καθεστώτος που εφαρμόζεται στο προσωπικό του ευρωπαϊκού κέντρου για την ανάπτυξη της επαγγελματικής κατάρτισης  

Επίσημη Εφημερίδα αριθ. L 356 της 24/12/1988 σ. 0057 - 0057 Φινλανδική ειδική έκδοση: Κεφάλαιο 1 τόμος 2 σ. 0100  Σουηδική ειδική έκδοση: Κεφάλαιο 1 τόμος 2 σ. 0100 

ΚΑΝΟΝΙΣΜΟΣ ( ΕΚΑΧ, ΕΟΚ, ΕΥΡΑΤΟΜ ) αριθ . 4063/88 ΤΗΣ ΕΠΙΤΡΟΠΗΣ  της 21ης Δεκεμβρίου 1988  περί καθορισμού των εκτελεστικών διατάξεων του άρθρου 46α του καθεστώτος που εφαρμόζεται στο προσωπικό του ευρωπαϊκού κέντρου για την ανάπτυξη της  επαγγελματικής κατάρτισης Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τον κανονισμό ( ΕΚΑΧ, ΕΟΚ, Ευρατόμ ) αριθ . 1859/76 του Συμβουλίου της 29ης Ιουνίου 1976 περί καθορισμού του καθεστώτος που εφαρμόζεται στο προσωπικό του ευρωπαϊκού κέντρου, για την ανάπτυξη της επαγγελματικής κατάρτισης ( CEDEFOP ) ( 1 ), όπως τροποποιήθηκε  τελευταία από τον κανονισμό ( Ευρατόμ, ΕΚΑΧ, ΕΟΚ ) αριθ . 679/87 ( 2 ), και ιδίως το άρθρ 46α,  τη γνώμη της επιτροπής εμπειρογνωμόνων που συστήθηκε από το άρθρο 46α παράγραφος 2,  Εκτιμώντας :  ότι το άρθρο 46α του καθεστώτος που εφαρμόζεται στο προσωπικό του ευρωπαϊκού κέντρου για την ανάπτυξη της επαγγελματικής κατάρτισης θεσπίζει τους όρους χορήγησης επιδόματος ανεργίας στον πρώην υπάλληλο του κέντρου που βρίσκεται χωρίς απασχόληση μετά την  αποχώρησή του από την υπηρεσία που εφαρμόζεται στο ευρωπαϊκό κέντρο για την ανάπτυξη της επαγγελματικής κατάρτισης -  ότι η Επιτροπή είναι αρμόδια να καθορίσει τις αναγκαίες διατάξεις για την εφαρμογή του άρθρου 46α παράγραφος 2 -  ότι, με τον κανονισμό ( ΕΚΑΧ, ΕΟΚ, Ευρατόμ ) αριθ . 91/88 ( 3 ), η Επιτροπή καθόρισε τις εκτελεστικές διατάξεις του άρθρου 28α του καθεστώτος που εφαρμόζεται στο λοιπό προσωπικό των Ευρωπαϊκών Κοινοτήτων του οποίου το περιεχόμενο είναι ταυτόσημο με αυτό του  άρθρου 46α του καθεστώτος που εφαρμόζεται στο προσωπικό του CEDEFOP,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :    Άρθρο 1   Οι διατάξεις του κανονισμού ( ΕΚΑΧ, ΕΟΚ, Ευρατόμ ) αριθ . 91/88, εκτός του άρθρου 5, εφαρμόζονται κατ' αναλογία στο προσωπικό του ευρωπαϊκού κέντρου για την ανάπτυξη της επαγγελματικής κατάρτισης .  Άρθρο 2   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 21 Δεκεμβρίου 1988 .  Για την Επιτροπή  Henning CHRISTOPHERSEN  Αντιπρόεδρος   ( 1 ) ΕΕ αριθ . L 214 της 6 . 8 . 1976, σ . 1 .  ( 2)ΕΕ αριθ . L 72 της 14 . 3 . 1987, σ . 1, και  ΕΕ αριθ . L 103 της 15 . 4 . 1987, σ . 45 .  ( 3 ) ΕΕ αριθ . L 11 της 15 . 1 . 1988, σ . 31 .